তারাপুর চা বাগানের বন্দোবস্ত নিয়ে ভূমি মন্ত্রণালয়ের স্মারক জালিয়াতির মামলায় গত বছরের ২ ফেব্রুয়ারি সিলেটের মুখ্য মহানগর হাকিম সাইফুজ্জামান হিরো ব্যবসায়ী রাগীব আলী ও তার ছেলে আবদুল হাইকে ১৪ বছরের সাজার রায় দেন। রায়ের বিরুদ্ধে আপিল করলে আপিল শুনানি শেষে গত ৯ আগস্ট সাজা বহাল রাখেন সিলেটের বিশেষ দায়রা জজ আদালত। সেই সঙ্গে উচ্চ আদালতের নির্দেশে জামিনে থাকা রাগীব আলী ও তার ছেলে আব্দুল হাইকে ১৭ সেপ্টেম্বরের মধ্যে আদালতে আত্মসমর্পনের নির্দেশ দেন বিচারক দিলিপ কুমার ভৌমিক।